মোঃ আলমগীর মিয়া, নবীগঞ্জ থেকে ॥ নবীগঞ্জে বাস খাদে পড়ে ২০ যাত্রী আহত হয়েছে। গতকাল সকাল ১০টার দিকে হবিগঞ্জ-নবীগঞ্জ সড়কের মিলনগঞ্জ বাজারের কাছে এ দুর্ঘটনাটি ঘটে। প্রত্যক্ষদর্শী সূত্রে জানা গেছে- হবিগঞ্জ থেকে শ্যামল এক্সপ্রেস এর যাত্রীবাহী একটি বাস (নং-চট্রমেট্টো-জ-১৪৯১) নবীগঞ্জে যাচ্ছিল। মিলনগঞ্জ বাজারের কাছে পৌছুলে বাসটি ব্রেকফেল করে। এ সময় চালক নিয়ন্ত্রণ হারিয়ে ফেললে বাসটি খাদে পড়ে যায়। স্থানীয় লোকজন যাত্রীদের উদ্ধার করে হাসপাতালে প্রেরণ করে। নবীগঞ্জ থানার ভারপ্রাপ্ত কর্মকর্তা (ওসি) লিয়াকত আলী দুর্ঘটনাস্থল পরিদর্শন করেন। আহতের মধ্যে গুরুতর ৪ জনকে সিলেট ওসমানী মেডিকেল কলেজ হাসপাতালে প্রেরন করা হয়েছে। তারা হলেন রোমান (২৫), খলিফুল নেছা (৪০), সোহেল মিয়া (৩০) ও আনসার (৪৫)। অন্যান্য আহতদের মধ্যে আব্দুল মানিক (৩৫) ও সুকেন্দ্র ...